Håndtryk eller ej. Debatten har rullet mellem nordjyske præster, om hvorvidt det er i orden, at nogle mandlige præster - af religiøse årsager - ikke ønsker at trykke kvindelige kolleger i hånden. Nu har Biskoppen i Viborg Stift, Karsten Nissen, truffet en afgørelse: Han vil ikke længere tillade, at mandlige præster kan lade være med at give hånd til kvindelige kolleger i forbindelse med ordination. Dermed afskaffer han en ordning, som tager særlig hensyn til modstandere af kvindelige præster, og som kun har eksisteret i Viborg Stift.

Referat:
En religiøs begrundelse er ikke nok - mandlige præster skal give kvindelige kolleger hånden.